Diari Oficial de la Generalitat Valenciana


Sumari del DOGV 4885, del 17-11-2004 (2004/11588)

ORDE de 30 de juliol de 2004, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4885

Data del DOGV
:   17-11-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/11776


Data del document
:   30-07-2004

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * Torrent
    * Paterna
    * ensenyament privat
    * centre d'ensenyament

ORDE de 30 de juliol de 2004, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex. [2004/X11229]
  
Els expedients han sigut iniciats a instància dels representants de la titularitat dels centres docents privats que sol·liciten la modificació de l'autorització en els nivells educatius que s'especifiquen en l'annex.
  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, quant a espais educatius es referix, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Cada expedient inclou informes favorables de la Unitat Tècnica de Construccions i de la Unitat d'Inspecció Educativa, referent a la relació de professors i titulacions respectives, o el compromís d'aportar-les abans de l'inici de les activitats educatives corresponents, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02), el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització, en els nivells indicats, a cadascun dels centres que s'assenyalen en l'annex, amb les característiques, el nombre d'unitats i capacitat màxima de llocs escolars que s'hi especifiquen.
  
DISPOSICIONS ADDICIONALS
  
Primera
  
El centre ?Escuela Profesional La Salle?, de Paterna, ha de presentar la relació del professorat i les titulacions corresponents, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 30 de juliol de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
Centre: ESCUELA PROFESIONAL LA SALLE
  
Titular: Hermanos de las Escuelas Cristianas
  
Adreça: C/ Sant Martí, 56
  
Localitat: Paterna
  
Província: València
  
Codi: 17173664
  
Modificació que s'autoritza:
  
- S'autoritzen dos unitats del Cicle Formatiu de Grau Superior de Sistemes de Telecomunicació i Informàtics, amb 50 llocs escolars, de manera que el centre queda configurat en la seua totalitat amb la següent composició:
  
- 12 unitats d'Educació Primària, amb 300 llocs escolars
  
- 12 unitats d'Educació Secundària Obligatòria, amb 360 llocs escolars
  
- 2 unitats d'Educació Especial (suport a la integració), amb 30 llocs escolars.
  
- Cicles Formatius de grau Mitjà següents:
  
2 unitats de Gestió Administrativa, amb 60 llocs escolars, en torn de matí
  
1 unitat de Comerç, amb 30 llocs escolars.
  
2 unitats d'Equips e Instal·lacions Electrotècniques, amb 60 llocs escolars.
  
2 unitats d'Equips Electrònics de Consum, amb 60 llocs escolars.
  
2 unitats d'Electromecànica de Vehicles, amb 60 llocs escolars.
  
- Cicles Formatius de grau Superior següents:
  
2 unitats d'Administració i Finances, amb 46 llocs escolars, en torn de vesprada.
  
2 unitats de Sistemes de Telecomunicació i Informàtics, amb 50 llocs escolars.
  
Centre: MADRE SACRAMENTO
  
Titular: RR. Adoratrices Esclavas del Santísimo Sacramento
  
Adreça: Av. País Valencià, 170
  
Localitat: Torrent
  
Província: València
  
Codi: 56603347
  
Modificació que s'autoritza:
  
- S'autoritzen dos unitats del Cicle Formatiu de Grau Superior d'Educació Infantil, amb 56 llocs escolars i es modifica l'autorització de la resta de cicles formatius, per reducció d'unitats o augment de llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Infantil, segon cicle, amb 150 llocs escolars
  
- 12 unitats d'Educació Primària, amb 300 llocs escolars
  
- 8 unitats d'Educació Secundària Obligatòria, amb 240 llocs escolars
  
- 6 unitats de Batxillerat amb 210 llocs escolars en les modalitat de Ciències de la Natura i Salut; Humanitats i Ciències Socials i Tecnologia.
  
- Cicles Formatius de grau Mitjà i Superior següents:
  
- Família Administració:
  
- 3 unitats del Cicle de grau Mitjà de Gestió Administrativa, amb 80 llocs escolars, una unitat amb 30 llocs escolars i dos unitats amb 25 llocs escolars cadascuna, a impartir en torn de matins.
  
- 2 unitats del Cicle de grau Superior d'Administració i Finances, amb 60 llocs escolars, a impartir en torn de matins.
  
- Família Sanitària:
  
- 2 unitats del Cicle de grau Mitjà de Cures Auxiliars d'Infermeria, amb 60 llocs escolars, a impartir en torn de matins.
  
- Família Química:
  
- 1 unitat del Cicle de grau Mitjà de Laboratori, amb 30 llocs escolars, a impartir en torn de matins.
  
- Família de Servicis Socioculturals i a la Comunitat
  
\* 2 unitats del Cicle de grau Superior d'Educació Infantil, amb 56 llocs escolars, a impartir en torn de vesprades.